arnastofnun/IGC-2024 huggingface dataset:
Breyting á þingsályktun nr. 10/148 um fjármálastefnu 2018–2022 Þingsályktun - þingskjal nr. 1981

149. löggjafarþing 2018–2019.

Nr. 46/149.

Þingskjal 1981 - 953. mál.

Þingsályktun um breytingu á þingsályktun nr. 10/148 um fjármálastefnu fyrir árin 2018–2022.

Alþingi ályktar, sbr. 10. gr. laga nr. 123/2015, um opinber fjármál, að eftirfarandi breytingar verði gerðar á ályktun Alþingis um fjármálastefnu fyrir árin 2018–2022:

1. Í stað töflu um stefnumið í opinberum fjármálum fyrir árin 2018–2022 komi eftirfarandi tafla:

2. Liðir I og II orðist svo:

I. Heildarjöfnuður A-hluta hins opinbera verði að lágmarki -0,8% af VLF árin 2019, 2020 og 2021 og -0,5% af VLF árið 2022, að meðtöldu óvissusvigrúmi sem nemur 0,8% af VLF, sbr. lið V.

II. Heildarskuldir hins opinbera verði komnar undir 30% af VLF í árslok 2020 og verði ekki hærri en 28,5% af VLF í árslok 2022.

3. Við bætist tveir nýir liðir, svohljóðandi:

IV. Árleg markmið um afkomu hins opinbera í töflu hér á undan eru lágmarksviðmið að viðbættu sérstöku svigrúmi, sbr. lið V. Reynist hagvöxtur verða talsvert meiri en endurskoðuð fjármálastefna miðast við, og tekjur hins opinbera aukast í sama mæli, er gert ráð fyrir því að heildarjöfnuður batni sem því nemur.

V. Tölusett markmið um afkomu hins opinbera í töflu hér á undan fela í varfærnisskyni í sér svigrúm sem getur numið allt að 0,8% af VLF árin 2019–2022 gagnvart þeim markmiðum um heildarafkomu hins opinbera sem sett verða í árlegum fjármálaáætlunum. Í því felst að markmiðum fjármálaáætlana verður ætlað að skila betri afkomu sem því nemur. Reynist hagþróun og efnahagsforsendur fyrir áætlanagerð lakari en nú er gert ráð fyrir er heimilt að ganga á þetta svigrúm til að aðlaga afkomu hins opinbera í sama mæli. Að öðru leyti er gert ráð fyrir að stjórnvöld beiti viðeigandi ráðstöfunum, ef á þarf að halda, til að tryggja að afkoma í fjármálaáætlun og fjárlögum verði jafnan umfram svigrúmið sem markað er í fjármálastefnunni.

4. Lokamálsgrein orðist svo:

Alþingi staðfestir að fjármálastefna þessi sé samkvæm þeim grunngildum og skilyrðum sem kveðið er á um í 2. mgr. 6. gr. og 7. gr. laga um opinber fjármál, að teknu tilliti til 10. gr. laganna. Í samræmi við breytta afkomu er á árunum 2019–2021 vikið frá því skilyrði 1. tölul. 7. gr. laganna að heildarjöfnuður yfir fimm ára tímabil skuli ávallt vera jákvæður, svo sem heimilt er skv. 1. mgr. 10. gr. laganna.

Samþykkt á Alþingi 20. júní 2019.
Fjármálaáætlun 2020–2024 Þingsályktun - þingskjal nr. 1982

149. löggjafarþing 2018–2019.

Nr. 47/149.

Þingskjal 1982 - 750. mál.

Þingsályktun um fjármálaáætlun fyrir árin 2020–2024.

Alþingi ályktar, sbr. lög nr. 123/2015, um opinber fjármál, að stjórnvöld fylgi fjármálaáætlun um opinber fjármál fyrir árin 2020–2024, sem byggð er á fyrirliggjandi fjármálastefnu og skilyrðum hennar, samkvæmt eftirfarandi yfirlitum um markmið fyrir afkomu og efnahag hins opinbera í heild og fyrir opinbera aðila og um áætlanir um þróun tekna og gjalda þeirra næstu fimm árin.

Alþingi telur að fjármálaáætlunin sé í samræmi við markmið fjármálastefnu fyrir árin 2018–2022.

Lykiltölur um afkomu og efnahag opinberra aðila.

Rekstraryfirlit fyrir hið opinbera árin 2020–2024.

Rekstraryfirlit fyrir A-hluta ríkissjóðs árin 2020–2024.

Rekstraryfirlit fyrir A-hluta sveitarfélaga árin 2020–2024.

Heildarútgjöld málefnasviða árin 2020–2024.

Útgjaldarammar málefnasviða árin 2020–2024.

Samþykkt á Alþingi 20. júní 2019.
Frestun á fundum Alþingis Stjórnartillaga - þingskjal nr. 2046

149. löggjafarþing 2018–2019.

Þingskjal 2046 - 1025. mál.

Stjórnartillaga.

Tillaga til þingsályktunar

um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Frá forsætisráðherra.

Alþingi ályktar að veita samþykki til þess að fundum þingsins verði frestað frá 2. september 2019 eða síðar, ef nauðsyn krefur, til 10. september 2019.
Frestun á fundum Alþingis Þingsályktun - þingskjal nr. 2064

149. löggjafarþing 2018–2019.

Nr. 48/149.

Þingskjal 2064 - 1025. mál.

Þingsályktun um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Alþingi ályktar að veita samþykki til þess að fundum þingsins verði frestað frá 2. september 2019 eða síðar, ef nauðsyn krefur, til 10. september 2019.

Samþykkt á Alþingi 2. september 2019.
Ákvörðun sameiginlegu EES-nefndarinnar, nr. 93/2017, um breytingu á IV. viðauka (Orka) við EES-samninginn Þingsályktun - þingskjal nr. 2065

149. löggjafarþing 2018–2019.

Nr. 49/149.

Þingskjal 2065 - 777. mál.

Þingsályktun um staðfestingu ákvörðunar sameiginlegu EES-nefndarinnar nr. 93/2017 um breytingu á IV. viðauka (Orka) við EES-samninginn (þriðji orkupakkinn).

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 93/2017 frá 5. maí 2017 um breytingu á IV. viðauka (Orka) við EES-samninginn frá 2. maí 1992 og fella inn í samninginn eftirfarandi gerðir:

1. Reglugerð Evrópuþingsins og ráðsins (EB) nr. 713/2009 frá 13. júlí 2009 um að koma á fót Samstarfsstofnun eftirlitsaðila á orkumarkaði.

2. Reglugerð Evrópuþingsins og ráðsins (EB) nr. 714/2009 frá 13. júlí 2009 um skilyrði fyrir aðgangi að neti fyrir raforkuviðskipti yfir landamæri og um niðurfellingu á reglugerð (EB) nr. 1228/2003.

3. Reglugerð Evrópuþingsins og ráðsins (EB) nr. 715/2009 frá 13. júlí 2009 um skilyrði fyrir aðgangi að flutningskerfum fyrir jarðgas og um niðurfellingu á reglugerð (EB) nr. 1775/2005.

4. Reglugerð framkvæmdastjórnarinnar (ESB) nr. 543/2013 frá 14. júní 2013 um afhendingu og birtingu gagna á raforkumörkuðum og um breytingu á I. viðauka við reglugerð Evrópuþingsins og ráðsins (EB) nr. 714/2009.

5. Tilskipun Evrópuþingsins og ráðsins 2009/72/EB frá 13. júlí 2009 um sameiginlegar reglur um innri markaðinn fyrir raforku og um niðurfellingu á tilskipun 2003/54/EB.

6. Tilskipun Evrópuþingsins og ráðsins 2009/73/EB frá 13. júlí 2009 um sameiginlegar reglur um innri markaðinn fyrir jarðgas og um niðurfellingu á tilskipun 2003/55/EB.

7. Ákvörðun framkvæmdastjórnarinnar 2010/685/ESB frá 10. nóvember 2010 um breytingu á 3. kafla I. viðauka við reglugerð Evrópuþingsins og ráðsins (EB) nr. 715/2009 um skilyrði fyrir aðgangi að flutningskerfum fyrir jarðgas.

8. Ákvörðun framkvæmdastjórnarinnar 2012/490/ESB frá 24. ágúst 2012 um breytingu á I. viðauka við reglugerð Evrópuþingsins og ráðsins (EB) nr. 715/2009 um skilyrði fyrir aðgangi að flutningskerfum fyrir jarðgas.

Samþykkt á Alþingi 2. september 2019.
Breyting á þingsályktun nr. 26/148, um stefnu stjórnvalda um uppbyggingu flutningskerfis raforku Þingsályktun - þingskjal nr. 2067

149. löggjafarþing 2018–2019.

Nr. 50/149.

Þingskjal 2067 - 791. mál.

Þingsályktun um breytingu á þingsályktun nr. 26/148, um stefnu stjórnvalda um uppbyggingu flutningskerfis raforku.

Alþingi ályktar að við A-lið, Almenn atriði er varða uppbyggingu flutningskerfis raforku, í þingsályktun nr. 26/148 bætist nýr töluliður, svohljóðandi: Ekki verður ráðist í tengingu raforkukerfis landsins við raforkukerfi annars lands um sæstreng nema að undangengnu samþykki Alþingis. Skal það samþykki liggja fyrir áður en framkvæmdir sem varða slíka tengingu geta farið á framkvæmdaáætlun kerfisáætlunar. Til grundvallar ákvörðun um tengingu með sæstreng skal liggja heildstætt mat á umhverfis-, samfélags- og efnahagslegum áhrifum slíkrar tengingar og framkvæmda vegna hennar.

Samþykkt á Alþingi 2. september 2019.
Fimm ára samgönguáætlun 2019–2023 Breytingartillaga - þingskjal nr. 880

149. löggjafarþing 2018–2019.

Þingskjal 880 - 172. mál.

Síðari umræða.

Breytingartillaga við tillögu til þingsályktunar um fimm ára samgönguáætlun fyrir árin 2019–2023.

Frá meiri hluta umhverfis- og samgöngunefndar (BergÓ, JónG, ATG, KGH, LínS, RBB, VilÁ).

1. Tafla 2 orðist svo:

Tafla 2 – Fjármál Samgöngustofu.

2. Tafla 3 orðist svo:

Tafla 3 – Fjármál flugmála.

3. Tafla 4 orðist svo:

Tafla 4 – Stofnkostnaður – sundurliðun.

4. Eftirtaldir liðir í töflu 5 breytist og orðist svo:

a.

b.

5. Tafla 6 orðist svo:

Tafla 6 – Fjármál Vegagerðarinnar.

6. Við töflu 7.

a. Við Suðursvæði I. Eftirfarandi liður breytist og orðist svo:

b. Við Suðursvæði II (Reykjavík og Suðvestursvæði). Eftirfarandi liðir breytist og orðist svo:

c. Við Suðursvæði II (Reykjavík og Suðvestursvæði) bætist nýr liður sem orðist svo:

* Framlagið er háð því skilyrði að sveitarfélögin á höfuðborgarsvæðinu leggi til samsvarandi fjármuni til verkefnisins.

d. Við Vestursvæði bætist nýr liður sem orðist svo:

e. Við Vestursvæði. Eftirfarandi liður breytist og orðist svo:

f. Við Austursvæði. Eftirfarandi liður breytist og orðist svo:

g. Við Sameiginlegt. Eftirtaldir liðir breytist og orðist svo:

7. Við töflu 8.

a. Eftirfarandi liðir breytist og orðist svo:

b. Við liðinn Þorlákshöfn bætist nýr liður sem orðist svo:

8. Við töflu 9.

a. Á eftir liðnum Akranes komi nýr liður, Hvalfjarðarsveit, sem orðist svo:

b. Eftirtaldir liðir breytist og orðist svo:

9. Við 4. kafla Almenn samgönguverkefni.

a. Við kaflann 4.1 Markmið um greiðar samgöngur bætist nýr töluliður, svohljóðandi: Unnið verði að samningi við Samtök sveitarfélaga á höfuðborgarsvæðinu um uppbyggingu samgangna á höfuðborgarsvæðinu til ársins 2033 þar sem lögð verði áhersla á nauðsynlegar úrbætur í núverandi almenningssamgöngum, uppbyggingu og rekstur hágæða almenningssamgangna, úrbætur á stofnvegum og gerð hjóla- og göngustíga.

b. Við kafla 4.2 Markmið um öryggi í samgöngum bætist nýr töluliður, svohljóðandi: Unnið verði að því að bæta net millilandaflugvalla á Íslandi til að tryggja að þeir geti þjónað með fullnægjandi hætti sem varaflugvellir fyrir vaxandi flugumferð til og frá landinu.

c. Við kaflann 4.3 Markmið um hagkvæmar samgöngur. 2. tölul. orðist svo: Unnið verði að útfærslu þess að millilandaflugvellir landsins verði reknir sem kerfi flugvalla í samstarfi við hlutaðeigandi aðila og stefnt að því að nýtt fyrirkomulag taki gildi í ársbyrjun 2020.

d. Við kaflann 4.3 Markmið um hagkvæmar samgöngur. 5. tölul. orðist svo: Unnið verði að útfærslu nýrra fjármögnunarleiða og nauðsynlegri frumvarpsgerð með það að markmiði að flýta framkvæmdum á áætluninni og skapa fjárhagslegt rými fyrir nýjar framkvæmdir.

e. Við kaflann 4.5 Markmið um jákvæða byggðaþróun. Í stað lokamálsliðar komi nýr töluliður, 2. tölul., svohljóðandi: Unnið verði að útfærslu þess að niðurgreiða flugfargjöld íbúa á landsbyggðinni og stefnt að því að nýtt fyrirkomulag taki gildi í ársbyrjun 2020.
Samgönguáætlun 2019–2033 Breytingartillaga - þingskjal nr. 881

149. löggjafarþing 2018–2019.

Þingskjal 881 - 173. mál.

Síðari umræða.

Breytingartillaga við tillögu til þingsályktunar um samgönguáætlun fyrir árin 2019–2033.

Frá meiri hluta umhverfis- og samgöngunefndar (BergÓ, JónG, ATG, KGH, LínS, RBB, VilÁ).

1. Á eftir lið 2.1.21 komi nýr liður, svohljóðandi: Unnið verði að samningi við Samtök sveitarfélaga á höfuðborgarsvæðinu um uppbyggingu samgangna á höfuðborgarsvæðinu þar sem lögð verði áhersla á nauðsynlegar úrbætur í núverandi almenningssamgöngum, uppbyggingu og rekstur hágæða almenningssamgangna, úrbætur á stofnvegum og gerð hjóla- og göngustíga.

2. Tafla 1, Fjármál Samgöngustofu, orðist svo:

3. Tafla 2, Tekjur og gjöld flugmála, orðist svo:

4. Tafla 3 – Fjármál Vegaverðarinnar, orðist svo:

5. Tafla 4 – Skipting útgjalda Vegagerðarinnar, orðist svo:

6. Við töflu 5 – Sundurliðun verkefna.

a. Við Suðursvæði I. Eftirfarandi liður breytist og orðist svo:

b. Við Suðursvæði II. Eftirfarandi liðir breytist og orðist svo:

c. Við Vestursvæði. Eftirfarandi liður breytist og orðist svo:

d. Við Vestursvæði. Við bætist nýr liður, svohljóðandi:

e. Við Austursvæði. Eftirfarandi liðir breytist og orðist svo:

f. Við Sameiginlegt. Eftirfarandi liðir breytist og orðist svo:
Fimm ára samgönguáætlun 2019–2023 Breytingartillaga - þingskjal nr. 886

149. löggjafarþing 2018–2019.

Þingskjal 886 - 172. mál.

Síðari umræða.

Breytingartillaga við tillögu til þingsályktunar um fimm ára samgönguáætlun fyrir árin 2019–2023.

Frá minni hluta umhverfis- og samgöngunefndar (HVH, HKF).

1. Við töflu 7. Við Suðursvæði II (Reykjavík og Suðvestursvæði) bætist tveir nýir liðir sem orðist svo:

a.

b.

* Framlagið er háð því skilyrði að sveitarfélögin á höfuðborgarsvæðinu leggi til samsvarandi fjármuni til verkefnisins.

2. Við 4. kafla Almenn samgönguverkefni. Við kaflann 4.1 Markmið um greiðar samgöngur bætist þrír nýir töluliðir, svohljóðandi:

8. Unnið skuli að forgangsröðun og flýtingu framkvæmda á eftirgreindum vegum á árunum 2020–2023 með fjármögnun úr ríkissjóði:

9. Á árinu 2019 verði unnið að útfærslu þess að niðurgreiða fargjöld þeirra sem daglega nota almenningssamgöngur til þess að ferðast milli sveitarfélaga til og frá vinnu og skóla sem og til þess að sækja nauðsynlega heilbrigðisþjónustu.

10. Unnið verði að þróun nútímalegs kerfis almenningssamgangna með þeim hætti að þjónustan aukist til muna svo að notkun þessa samgöngumáta verði raunverulegt val í daglegu lífi landsmanna.
Samgönguáætlun 2019–2033 Breytingartillaga - þingskjal nr. 887

149. löggjafarþing 2018–2019.

Þingskjal 887 - 173. mál.

Síðari umræða.

Breytingartillaga við tillögu til þingsályktunar um samgönguáætlun fyrir árin 2019–2033.

Frá minni hluta umhverfis- og samgöngunefndar (HVH, HKF).

1. Við kafla 2.1. Markmið um greiðar samgöngur.

a. Á eftir lið 2.1.19 komi nýr liður, svohljóðandi: Á árinu 2019 verði unnið að útfærslu þess að niðurgreiða fargjöld þeirra sem daglega nota almenningssamgöngur til þess að ferðast milli sveitarfélaga til og frá vinnu og skóla sem og til þess að sækja nauðsynlega heilbrigðisþjónustu.

b. Á eftir lið 2.1.21 komi nýr liður, svohljóðandi: Unnið verði að þróun nútímalegs kerfis almenningssamgangna með þeim hætti að þjónustan aukist til muna svo að notkun þessa samgöngumáta verði raunverulegt val í daglegu lífi landsmanna.

2. Við töflu 5 – Sundurliðun verkefna. Við Suðursvæði II. Eftirfarandi liðir breytist og orðist svo:
Fimm ára samgönguáætlun 2019–2023 Breytingartillaga - þingskjal nr. 890

149. löggjafarþing 2018–2019.

Þingskjal 890 - 172. mál.

Síðari umræða.

Breytingartillaga við breytingartillögu á þingskjali 880 [Fimm ára samgönguáætlun 2019–2023].

Frá Jóni Gunnarssyni.

1. Við 5. tölul. Liðurinn Framkvæmdir á vegakerfinu orðist svo:

2. Við b-lið 6. tölul.

a. Liðurinn f3 Skarhólabraut–Hafravatnsvegur falli brott.

b. Liðurinn f5–f6 Um Kjalarnes orðist svo:

Greinargerð.

Við breytingar á samgönguáætlun er það ekki ætlun meiri hlutans að seinka verklokum framkvæmda né að draga verulega úr framkvæmdahraða.

Því er hér lagt til að fallið verði frá því að lækka fjárframlög til vegarins Skarhólabraut–Hafravatnsvegur um 400 millj. kr. árið 2019 þannig að því verki geti lokið í ár. Verði því mætt með tilfærslu af viðhaldsfé. Af því leiðir að ekki þarf að færa 400 millj. kr. af veginum um Kjalarnes í þær framkvæmdir á árinu 2020 og framkvæmdahraði þar mun því ekki raskast. Þannig verða áfram áætlaðar 600 millj. kr. á árinu 2020 í veg um Kjalarnes. Sú breyting leiðir til þess að 400 millj. kr. verður bætt við viðhald vega á árunum 2021 og 2022 þar sem þeirra verður ekki þörf í veginn um Kjalarnes.
Fullgilding heildarsamnings um efnahagslega samvinnu milli EFTA-ríkjanna og Ekvador Nefndarálit - þingskjal nr. 933

149. löggjafarþing 2018–2019.

Þingskjal 933 - 500. mál.

Síðari umræða.

Nefndarálit um tillögu til þingsályktunar um fullgildingu heildarsamnings um efnahagslega samvinnu milli EFTA-ríkjanna og Ekvador.

Frá utanríkismálanefnd.

Nefndin hefur fjallað um málið og fengið á sinn fund Kristin F. Árnason, Katrínu Einarsdóttur og Davíð Loga Sigurðsson frá utanríkisráðuneyti.

Með tillögunni er leitað heimildar Alþingis til fullgildingar á fríverslunarsamningi milli EFTA-ríkjanna og Ekvador sem undirritaður var á Sauðárkróki 25. júní 2018.

Í greinargerð með tillögunni kemur fram að fríverslunarsamningurinn við Ekvador kveði á um gagnkvæma niðurfellingu og lækkun tolla á iðnaðarvörur, sjávarafurðir og unnar og óunnar landbúnaðarvörur. Þannig muni tollar á hvers kyns sjávarafurðir og iðnaðarvörur, sem fluttar eru út frá Íslandi til Ekvador, falla niður frá gildistöku samningsins eða á aðlögunartíma og sama á við um helstu landbúnaðarvörur sem framleiddar eru hér á landi til útflutnings.

Þá kemur fram í greinargerð að útflutningur frá Íslandi til Ekvador hafi verið lítill og numið tæpum 30 millj. kr. árið 2018. Er þar nær einungis um að ræða útflutning á iðnaðarvörum. Innflutningur frá Ekvador hefur einnig verið lítill en hefur þó aukist undanfarin ár og nam um 600 millj. kr. árið 2017. Er þar að mestu um að ræða innflutning á ávöxtum og öðrum matvælum. Með gagnkvæmri niðurfellingu og lækkun tolla skapar samningurinn forsendur fyrir auknum viðskiptum milli landanna.

Nefndin leggur til að tillagan verði samþykkt.

Alþingi, 6. febrúar 2019.
Fullgilding á uppfærðum fríverslunarsamningi milli EFTA-ríkjanna og Tyrklands Nefndarálit - þingskjal nr. 934

149. löggjafarþing 2018–2019.

Þingskjal 934 - 499. mál.

Síðari umræða.

Nefndarálit um tillögu til þingsályktunar um fullgildingu á uppfærðum fríverslunarsamningi milli EFTA-ríkjanna og Tyrklands.

Frá utanríkismálanefnd.

Nefndin hefur fjallað um málið og fengið á sinn fund Kristin F. Árnason, Katrínu Einarsdóttur og Davíð Loga Sigurðsson frá utanríkisráðuneyti.

Með tillögunni er leitað heimildar Alþingis til fullgildingar á uppfærðum fríverslunarsamningi milli EFTA-ríkjanna og Tyrklands sem undirritaður var á Sauðárkróki 25. júní 2018.

EFTA-ríkin og Tyrkland gerðu fríverslunarsamning árið 1992. Í greinargerð með tillögunni kemur fram að helstu viðbætur og breytingar sem felast í uppfærslu samningsins eru þær að formálsorðum hefur verið breytt að mestu, samningurinn nær nú til þjónustuviðskipta, viðskipta og sjálfbærrar þróunar og lausnar deilumála auk þess sem ákvæði um hugverkaréttindi hafa verið uppfærð. Það eru þættir sem jafnan eru hafðir inni í þeim samningum sem EFTA gerir nú til dags.

Þá kemur fram í greinargerðinni að ákvæðum um mannréttindi, sjálfbæra þróun og umhverfismál sé bætt við fríverslunarsamninginn við Tyrkland. Það sé í samræmi við utanríkisstefnu EFTA-ríkjanna að fullgilda viðskiptasamninga við ríki þrátt fyrir að samningsaðilar séu ósammála í ýmsum öðrum málum, eins og m.a. á sviði mannréttindamála. Framkvæmdin hefur verið hin sama í hinum EFTA-ríkjunum, þ.e. að gagnrýni á stöðu mannréttindamála hefur hingað til ekki komið í veg fyrir að fríverslunarsamningar séu gerðir og fullgiltir. Litið er svo á að almennt verði gagnrýni vegna stöðu mannréttindamála haldið uppi á vettvangi stofnana Sameinuðu þjóðanna fremur en á vettvangi EFTA. Að auki má færa rök fyrir því að frjáls viðskipti milli ríkja geti stuðlað að úrbótum í lýðræðis- og mannréttindamálum.

Loks kemur fram að útflutningur frá Íslandi til Tyrklands, aðallega sjávarafurðir, vélar, húðir og skinn, nam 2,1 milljarði kr. árið 2017. Innflutningur frá Tyrklandi hefur sveiflast mikið milli ára og farið eftir því hvort Tyrkir hafi smíðað skip fyrir Íslendinga á viðkomandi ári. Andvirði innflutningsins hefur þannig sveiflast frá 2,4 milljörðum kr. árið 2010 í 24,4 milljarða árið 2017. Auk véla og samgöngutækja eru fluttar inn ýmsar vörur frá Tyrklandi, t.d. hráefni og matvæli. Útflutningur á sviði þjónustuviðskipta til Tyrklands nam 434 millj. kr. árið 2017 en innflutningur 698 millj. kr.

Þorgerður K. Gunnarsdóttir skrifar undir nefndarálit þetta með fyrirvara sem lýtur að stöðu mannréttindamála í Tyrklandi og því að heildarendurskoðunar sé þörf með mannréttindi í huga þegar fríverslunarsamningar eru gerðir fyrir Íslands hönd.

Nefndin leggur til að tillagan verði samþykkt.

Alþingi, 6. febrúar 2019.
Skipting útsvarstekna milli sveitarfélaga Þingsályktunartillaga - þingskjal nr. 943

149. löggjafarþing 2018–2019.

Þingskjal 943 - 558. mál.

Tillaga til þingsályktunar um skiptingu útsvarstekna milli sveitarfélaga.

Flm.: Þórunn Egilsdóttir, Líneik Anna Sævarsdóttir, Halla Signý Kristjánsdóttir, Karl Gauti Hjaltason.

Alþingi ályktar að fela samgöngu- og sveitarstjórnarráðherra að skipa starfshóp sem móti tillögur í samráði við Samband íslenskra sveitarfélaga um skiptingu útsvarstekna milli sveitarfélaga með það að leiðarljósi að hún endurspegli sem best útgjöld sveitarfélaga fyrir

veitta þjónustu. Starfshópurinn horfi m.a. til tilvika þar sem einstaklingur á frístundahús eða

jörð eða starfar í öðru sveitarfélagi en hann á lögheimili í.

Starfshópurinn skili ráðherra tillögum fyrir árslok 2019.

Greinargerð.

Tillaga þessi var flutt á 146., 147. og 148. löggjafarþingi (200. mál) en náði ekki fram að ganga. Hún er nú endurflutt með smávægilegum breytingum að teknu tilliti til athugasemda Byggðastofnunar.

Skv. 1. málsl. 2. mgr. 20. gr. laga um tekjustofna sveitarfélaga, nr. 4/1995, greiða menn sem bera ótakmarkaða skattskyldu hérlendis útsvar til þess sveitarfélags þar sem þeir eiga lögheimili. Hafi einstaklingur átt lögheimili í fleiri en einu sveitarfélagi á tekjuárinu skal leggja á hann útsvar sem skiptist hlutfallslega eftir búsetutíma, sbr. 2. málsl. sömu málsgreinar.

Sveitarfélög geta þó haft verulegan kostnað af þjónustu við aðra en þá sem þar eiga lögheimili, t.d. einstaklinga sem eiga þar frístundahús eða jörð og dvelja þar jafnvel drjúgan hluta ársins án þess að stunda þar búskap. Sem dæmi þar um má nefna kostnað við snjómokstur. Í tillögu þessari er því lagt til að starfshópi verði falið að móta tillögur í samráði við Samband íslenskra sveitarfélaga um skiptingu útsvarstekna milli tveggja eða fleiri sveitarfélaga þannig að hún endurspegli sem best útgjöld sveitarfélaga fyrir veitta þjónustu.
Fullgilding á uppfærðum fríverslunarsamningi milli EFTA-ríkjanna og Tyrklands Þingsályktun - þingskjal nr. 961

149. löggjafarþing 2018–2019.

Nr. 12/149.

Þingskjal 961 - 499. mál.

Þingsályktun um fullgildingu á uppfærðum fríverslunarsamningi milli EFTA-ríkjanna og Tyrklands.

Alþingi ályktar að heimila ríkisstjórninni að fullgilda fyrir Íslands hönd uppfærðan fríverslunarsamning milli EFTA-ríkjanna og Tyrklands sem undirritaður var 25. júní 2018 á Sauðárkróki.

Samþykkt á Alþingi 20. febrúar 2019.
Fullgilding heildarsamnings um efnahagslega samvinnu milli EFTA-ríkjanna og Ekvador Þingsályktun - þingskjal nr. 962

149. löggjafarþing 2018–2019.

Nr. 13/149.

Þingskjal 962 - 500. mál.

Þingsályktun um fullgildingu heildarsamnings um efnahagslega samvinnu milli EFTA-ríkjanna og Ekvadors.

Alþingi ályktar að heimila ríkisstjórninni að fullgilda fyrir Íslands hönd heildarsamning um efnahagslega samvinnu milli EFTA-ríkjanna og Ekvadors sem undirritaður var 25. júní 2018 á Sauðárkróki.

Samþykkt á Alþingi 20. febrúar 2019.